РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 22
от заседанието на Комисия ”Международна дейност” на ВСС,
проведено на 19.06.2013 г.

Днес, 19.06.2013 г. (сряда) от 11.30 часа, в зала 312 на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
				 	Мария Кузманова - отсъства
                			Милка Итова -отсъства
				Михаил Кожарев 

На заседанието присъства експертния сътрудник към комисията: Аделина Кандова - старши експерт в дирекция „Международна дейност”. 

1. ОТНОСНО: Писмо от Министерство на правосъдието относно предстоящо работно посещение на г-н Флорентино Григорио Руис Ямуса – старши апелативен съдия в провинция Уелва, Кралство Испания и предложение за провеждане на работна среща с представители на комисия „Международно дейност” на 14 юни 2013 г

КОМИСИЯ „МЕЖДУНАРОДНА ДЕЙНОСТ”
Р Е Ш И:

1.1. Приема за сведение писмото от Министерство на правосъдието относно работно посещение на г-н Флорентино Григорио Руис Ямуса – старши апелативен съдия в провинция Уелва, Кралство Испания и предложение за провеждане на работна среща с представители на комисия „Международно дейност” на 14 юни 2013 г.
1.2. Възлага на дирекция „Международна дейност” да изготви доклад от проведената работна среща на 14 юни 2013 г.

2. ОТНОСНО: Доклад от Майя Русева – съдия в Софийски градски съд, член на Консултативния съвет на Европейските съдии /ССJЕ/ с приложен на английски език окончателен вариант на доклад „Индивидуално оценяване на съдиите в Германия”.

КОМИСИЯ „МЕЖДУНАРОДНА ДЕЙНОСТ”
Р Е Ш И:

2.1. Прима за сведение доклада от Майя Русева – съдия в Софийски градски съд, член на Консултативния съвет на Европейските съдии /ССJЕ/ с приложен на английски език окончателен вариант на доклад „Индивидуално оценяване на съдиите в Германия”.

3. ОТНОСНО: Отпечатване на информационни брошури с данни за структурата и дейността на ВСС, за целите на международната дейност на Съвета.

КОМИСИЯ „МЕЖДУНАРОДНА ДЕЙНОСТ”
Р Е Ш И:

3.1. Приема за сведение доклада от Христина Тодорова – директор на дирекция „Международна дейност” за отпечатването на информационни брошури с данни за структурата и дейността на ВСС, за целите на международната дейност на Съвета. 
3.2. Изпраща преписката на комисия „Бюджет и финанси”, по компетентност. 

4. ОТНОСНО: Доклад от Христина Тодорова – директор на дирекция „Международна дейност относно:
4.1. Подновяване медицинската застраховка на Антон Гиргинов-прокурор от ВКП, временно назначен национален експерт на позицията „Ръководител на правните експерти в Интегрираната мисия на ЕС в областта на върховенството на закона в Ирак, във връзка с удължаване на мандата му, считано от 28 май до 31 декември 2013 г.
4.2. Подновяване на медицинската застраховка на Росица Стоянова – прокурор в ОП-Стара Загора, командирована за срок от 2 години, считано от 1 февруари 2012 г. за изпълнение на задълженията й като командирован национален експерт в Правната служба на EUROJUST в гр. Хага, Холандия.

КОМИСИЯ „МЕЖДУНАРОДНА ДЕЙНОСТ”
Р Е Ш И:

4.1.1. Предвид ангажимента по командироването на Антон Гиргинов – прокурор във ВКП и Росица Стоянова – прокурор в ОП-Стара Загора, изпраща преписката на комисия „Бюджет и финанси” за одобряване на разходите за подновяване на медицинските застраховки.

5. ОТНОСНО: Писмо от Върховния касационен съд, отговор на наше повторно писмо № 97-00-144/31.05.2013 г. по повод предложение на Румъния за създаване на регионално отделение на Първоинстанционния патентен съд за Югоизточна Европа със седалище в Букурещ.

КОМИСИЯ „МЕЖДУНАРОДНА ДЕЙНОСТ”
Р Е Ш И:

5.1. Счита, че предложението на румънската страна за създаване на регионално отделение на Първоинстанционен патентен съд за Югоизточна Европа е добро, но поради липсата на информация, за това какви ще бъдат ангажиментите на българската държава и българската съдебна власт, включително и финансови, на този етап не можем да изразим окончателно становище.
5.2. Възлага на дирекция „Международна дейност” да подготви писмо до Патентното ведомство на РБългария във връзка с решението по т. 5.1.

6. ОТНОСНО: Доклад от проведените срещи с наказателни съдии по делата с особен обществен интерес, наблюдавани от ЕК.

КОМИСИЯ „МЕЖДУНАРОДНА ДЕЙНОСТ”
Р Е Ш И:

6.1. Връща доклада от проведените срещи с наказателни съдии по делата с особен обществен интерес, наблюдавани от ЕК на г-жа Мария Кузманова – член на ВСС за допълване и посочване на конкретни факти.
6.2. До следващото заседание на комисията - 26.06.2013 г., работните групи по апелативни райони да представят докладите от проведените срещи.

7. ОТНОСНО: Решение на комисия „Публична комуникация” от 21.05.2013 г. относно създаване на седмичен електронен бюлетин на ВСС с оглед изпълнение на функциите по чл. 25, т. 2 от Правилника за организацията и дейността на Висшия съдебен съвет и неговата администрация – провеждане на информационната политика на ВСС.

КОМИСИЯ „МЕЖДУНАРОДНА ДЕЙНОСТ”
Р Е Ш И:

7.1. Определя Аделина Кандова за експертния сътрудник на комисия „Международна дейност”, който да подава  информация за дейността на комисията на Светла Иванова - експерт към комисия „Публична комуникация”.

8. ОТНОСНО: Решение на комисия „Публична комуникация” от 06.06.2013 г. относно обсъждане на информационната политика на Висшия съдебен съвет.

КОМИСИЯ „МЕЖДУНАРОДНА ДЕЙНОСТ”
Р Е Ш И:

8.1. Приема за сведение решението на комисия „Публична комуникация” от 06.06.2013 г. относно обсъждане на информационната политика на Висшия съдебен съвет.

9. ОТНОСНО: Решение на комисия „Публична комуникация” от 06.06.2013 г. относно отворени процедури 1.4 и 1.5 за директно предоставяне на безвъзмездна финансова помощ по ОПАК и предоставени указания за разработване на проекти по ОПАК.

КОМИСИЯ „МЕЖДУНАРОДНА ДЕЙНОСТ”
Р Е Ш И:

9.1. Приема за сведение решението на комисия „Публична комуникация” от 06.06.2013 г. относно отворени процедури 1.4 и 1.5 за директно предоставяне на безвъзмездна финансова помощ по ОПАК и предоставени указания за разработване на проекти по ОПАК, с оглед утвърждаване на проектното предложение.
9.2. Да се проведе съвместно заседание на комисия „Международна дейност” и комисия „Бюджет и финанси” на 20.06.2013 г. от 8.50 часа.

10. ОТНОСНО: Доклад от Галина Карагьозова – член на ВСС и ръководител на проект „Подкрепа на ВСС, свързана с изграждането на капацитет и подобряване на ефективността на съдебната система”, Програмна област BG14 „Изграждане на капацитет и сътрудничество в областта на съдебната власт” и Руслана Вълчева – външен експерт и координатор на проекта, относно участие в учебно посещение в Съвета на Европа, 2-5 април 2013 г., Страсбург.

КОМИСИЯ „МЕЖДУНАРОДНА ДЕЙНОСТ”
Р Е Ш И:

10.1. Приема за сведение доклада от Галина Карагьозова – член на ВСС и ръководител на проект „Подкрепа на ВСС, свързана с изграждането на капацитет и подобряване на ефективността на съдебната система”, Програмна област BG14 „Изграждане на капацитет и сътрудничество в областта на съдебната власт” и Руслана Вълчева – външен експерт и координатор на проекта, относно участие в учебно посещение в Съвета на Европа, 2-5 април 2013 г., Страсбург
10.2. Докладът да се представи на следващото заседание на Висшия съдебен съвет на 27.06.2013 г. за запознаване.
10.3. Възлага на Валери Михайлов – директор дирекция „Иинформационни системи” да публикува доклада на Интернет страницата на ВСС - Раздел - Решения на постоянните комисии – Комисия „Международна дейност”.

11. ОТНОСНО: Писма от Иван Маринов, главен секретар при Администрацията на Главния прокурор, във връзка с командироване в чужбина на представители на Прокуратурата на Република България.

КОМИСИЯ „МЕЖДУНАРОДНА ДЕЙНОСТ”
Р Е Ш И: 

	11.1. Приема за сведение писмата от Иван Маринов, главен секретар на Администрацията на Прокуратура на РБългария, във връзка с командироване в чужбина на представители на Прокуратурата на Република България. 
	11.2. Възлага на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпълнение на решение по протокол № 28/12.09.2012 г. във връзка с решение по протокол № 27/25.07.2012 г. на комисия „Международно правно сътрудничество” на ВСС.

12. ОТНОСНО: Решение на Комисия по правни въпроси от 10.06.2013 г. по повод  докладна записка от главния секретар на ВСС във връзка с чл. 107а от КТ, и предложени два варианта на приложение на разпоредбата - за становище в срок до 24 юни 2013 г.

Във връзка с приложението на разпоредбата на чл.107а от КТ 

КОМИСИЯ „МЕЖДУНАРОДНА ДЕЙНОСТ”
Р Е Ш И:          

12.1. Приема вариант 2 – В Правилниците по чл. 342 от ЗСВ и в ПОДВССНА, ВСС да включи разработени и съобразени със Закона за предотвратяване и установяване на конфликт на интереси условия за несъвместимост на съдебните служители.
12.2. Решението по т. 12 да се предостави на Комисията по правни въпроси.

13. ОТНОСНО: Решение на Комисия по правни въпроси от 10.06.2013 г. относно проект на Правила за командироване на съдии, прокурори и следователи, за изразяване на становища и предложения в срок до 24 юни 2013 г.

Във връзка с Правилата за командироване на съдии, прокурори и следователи,

КОМИСИЯ „МЕЖДУНАРОДНА ДЕЙНОСТ”
Р Е Ш И:          

13.1. Приема чл. 3, ал. 2, като предлага да се забрани командироването на административен ръководител и неговите заместници.
13.2. Решението по т. 13 да се предостави на Комисията по правни въпроси.

14. ОТНОСНО: Писмо от Министерство на външните работи относно участие на представители на ВСС в организирана среща на 21 юни 2013 г. и определяне на лице за контакт по правните аспекти на участието на граждански специалисти в мисии и операции.

КОМИСИЯ „МЕЖДУНАРОДНА ДЕЙНОСТ”
Р Е Ш И: 

14.1. Приема за сведение писмото от Министерство на външните работи относно участие на представители на ВСС в организирана среща на 21 юни 2013 г. и определяне на лице за контакт по правните аспекти на участието на граждански специалисти в мисии и операции.
14.2. Указва на Главния секретар на ВСС да представи на комисия „Международна дейност” доклада от определения експерт от проведената среща на 21 юни 2013 г. в Министерство на външните работи.

т.  Р А З Н И

15. ОТНОСНО: Писмо от Богдана Желявска – съдия от Международната Хагска мрежа по повод покана за участие в среща на Международната Хагска мрежа, организирана от Перманентното Бюро на Хагската конференция по Международно частно право, която ще се проведе в гр. Лондон, Великобритания в периода 17 – 19 юли 2013 г.	

КОМИСИЯ „МЕЖДУНАРОДНА ДЕЙНОСТ”
Р Е Ш И:          

	15.1. Предвид становището на Комисия „Бюджет и финанси” от 19.06.2013 г., потвърждава решението за командироване на Богдана Желявска – съдия от Международната Хагска мрежа по повод покана за участие в среща на Международната Хагска мрежа, организирана от Перманентното Бюро на Хагската конференция по Международно частно право, която ще се проведе в гр. Лондон, Великобритания за периода 16 – 19 юли 2013 г., като нощувката на 16 юли е за сметка на командированото лице. Разходите за нощувки на 17 и 18 юли се поемат от Хагската конференция. Разходите за пътни, дневни и медицинска застраховка са за сметка на Висшия съдебен съвет. Пътуването ще се извърши със самолет.

	16. ОТНОСНО: Командироване на одобрените при процедурата за подбор трима съдии за провеждане на стаж в Регистратурата на Европейския съд по правата на човека в изпълнение на Цел 2 „Повишаване на капацитета на членовете на българската съдебна система във връзка със спазването и прилагането на разпоредбите на Европейската конвенция за правата на човека” и Цел 3 „Изграждане на мрежа от съдии, специализирани в областта на човешките права” на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014.

Комисия “Международна дейност” предлага на Висшия съдебен съвет да вземе следното решение:
									ПРОЕКТ:
ВИСШИЯТ СЪДЕБЕН СЪВЕТ
Р  Е  Ш  И :

16.1. КОМАНДИРОВА за участие в стаж в регистратурата на Европейския съд по правата на човека в гр. Страсбург, Република Франция, за срок от 1 година, считано от 28 юни 2013 г.:
- Илияна Тодорова Балтова - съдия в Окръжен съд - гр. Бургас;
- Ирина Миткова Ганева - съдия в Окръжен съд - гр. Разград;
16.2. КОМАНДИРОВА за участие в стаж в регистратурата на Европейския съд по правата на човека в гр. Страсбург, Република Франция, за срок от 1 година, считано от 05 юли 2013 г., Цвета Стоянова Желязкова - съдия в Софийски районен съд, командирован в Софийски градски съд.
16.3. Пътните разходи от България до Страсбург, Франция и обратно, както и разходите за още един двупосочен самолетен билет, който съответното лице ще може да използва за пътуване до България и обратно, са за сметка на бюджета на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система". Пътуването на Илияна Балтова и Ирина Ганева ще се осъществи със самолет, а пътуването на Цвета Желязкова ще се осъществи със самолет по дестинация София - Франкфурт, Германия и с автомобил по дестинацията Франкфурт - Страсбург.
16.4. Разходите за покриване на разликата в стандарта на живот в размер до 3 500 €  месечно за всеки командирован съдия са за сметка на бюджета на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система”. В посочената месечна сума влизат следните допустими разходи:
- разходи за дневни пари в двоен размер и във валута, съгласно разпоредбите на Приложение № 2 към Наредбата за служебните командировки и специализации в чужбина (Наредбата) и чл. 22 от Наредбата;
- разходи за транспорт от летището до населеното място на командировката, в случай че превишават 30 на сто от размера на дневните пари;
 - разходи за хотелско настаняване и медицинска застраховка за първите 7 нощувки от периода на командироване;
- разходите за месечната вноска за медицинска застраховка по фактически размер;
- разходите за квартирни пари по фактически размери, на основание сключен договор за наем, но не повече от размерите в приложение № 2 към Наредбата и при условие, че общият размер на разходите за дневни пари, разходите за медицинска застраховка, размера за други полагаеми се по наредбата разходи и квартирните пари не надвишат месечната сума  за разликата  в стандарта. Съгласно чл. 25 от Наредбата, в квартирните пари се включват разходите за ползване на легло, резервацията за него, ако е необходима, утринна закуска, отопление, осветление, баня, телевизор, радио, телефон, такси и данъци. Разходите за междуградски и международни разговори, сервиз и възстановените данъци не се включват в квартирните пари. Всички други разходи са за сметка на дневните пари на командированите лица. 
16.5. Дава съгласие за ежемесечно превеждане на авансови суми по банкови сметки на  командированите съдии по  проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” в размер до 3500 € на  месец. За първия месец от командировката командированият ще получи аванс в размер на 3 500 €. През останалите месеци командированият ще получава авансово валутни средства за текущия месец след отчитане на изразходените средства от аванса за предходния месец. Ако командированият дължи валута за възстановяване по авансовия отчет за предходен месец, дължимите средства  ще се прихващат от аванса за текущия месец. Средствата ще бъдат привеждани на предварително посочена от командирования сметка;
16.6. По време на командироването ще се прилага следния режим на отчетност и контрол:
- За изразходените средства командированият следва да попълва валутен авансов отчет.
- Сканираният авансов отчет, с приложени към него копия от всяка страница на всички разходооправдателни документи за извършените разходи за определения отчетен период, заверени „Вярно с оригинала”, подписани от съответното командировано лице  и сканирани в PDF формат, се изпращат до 3-то число на месеца, следващ отчетния месец, във ВСС на електронната поща на ръководителя на проекта: g.karagiozova@vss.justice.bg, с копие на електронната поща на счетоводителя на проекта: g.georgieva@vss.justice.bg.
- Разходооправдателните документи следва да съдържат задължителен текст, че извършените разходи са относими към съответния проект и са за негова сметка.
- В случай, че в цената по договора за наем не са включени всички разходи по чл. 25 от Наредбата, командированото лице следва да предостави съответните разходооправдателни документи, удостоверяващи, че разходите са направени при ползване на наетото жилище и за нуждите на командирования; 
- Изразходените средства се утвърждават от ръководителя на проекта, като при необходимост той може да изиска представянето на финансовите отчети от командирования и в други срокове, както и на по-кратки отчетни периоди, за което предварително писмено информира командирования по електронна поща;
- В срока за представяне на валутния авансов отчет командированият представя на ръководителя на проекта и доклад за извършената работа, подписан от прекия му ръководител в Европейския съд по правата на човека.     
- Оригиналните отчети за изразходваната валута и разходооправдателните документи към тях се представят от командированото лице на ръководителя или на счетоводителя на проекта в срокове както следва:
•	За извършените до 31 август  2013 г. разходи - до 15 септември 2013 г. 
•	За извършените до 31 декември  2013 г. разходи - до 15 януари 2014 г.
•	За извършените до 30 април 2014 г. разходи - до 15 май 2014 г.;
•	За извършените до 30 юни 2014 г. разходи – в 14-дневен срок от завръщането.
	16.7. Съгласно Общите условия към договора за предоставяне на безвъзмездна помощ по Норвежкия финансов механизъм 2009-2014, за недопустими разходи ще се считат:
- лихви по заеми, такси по услуги, свързани със заеми и такси за закъснели плащания;
- разходи по финансови транзакции и други чисто финансови разходи, с изключение на тези, свързани с банковите сметки, изискани от НМВнР, Националното координационно звено или приложимото национално законодателство и разходи по финансови услуги, наложени от договора за проекта;
- обезпечаване на загуби или потенциални бъдещи пасиви;
- загуби при обмен на валута, освен разходи описани в клаузи, изрично одобрени от НМВнР отделно за всяка програма; 
- възстановимо ДДС;
- разходи, които са покрити от други източници; 
- глоби, наказания и разходи по съдебни спорове; 
- излишни или неразумно извършени разходи.
17.8. За периода на командироването командированият запазва статута си и полагащото му се трудово възнаграждение, което се поема от бюджета на съдебната власт.
17.9. Във връзка с изграждане на вътрешна мрежа за обмен на информация между съдиите в България, командированите съдии се задължават да бъдат адресати на въпроси от свои колеги, свързани с функционирането на ЕСПЧ и неговата практика, по време и след приключване на проекта, да бъдат обучители, в това число и в обучителните програми на НИП.

17. ОТНОСНО:  Представена кандидатура от г-н Антон Гиргинов – прокурор във ВКП по обявени позиции по Втора заявка за принос към Полицейската мисия на ЕС в Афганистан. 
Комисия „Международна дейност” предлага на Висшия съдебен съвет да вземе следното решение:
									ПРОЕКТ
ВИСШИЯТ СЪДЕБЕН СЪВЕТ
Р Е Ш И:

17.1. НЕ ОДОБРЯВА И НЕ ПРЕПРАЩА кандидатурата на Антон Гиргинов до дирекция „Човешки ресурси” в Министерство на външните работи:
1. Висшият съдебен съвет не е заинтересована страна съгласно обявата по Втора заявка за 2013 г. за принос към Полицейската мисия на ЕС в Афганистан (EUPOL Afghanistan) публикувана на страницата на Министерство на външните работи и няма законово основание за поемане на финансов ангажимент.
2. В бюджета на съдебната власт не са предвидени финансови средства за обезпечаване на такива командировки. 
17.2. Точката да се включи като допълнителна за заседанието на ВСС на 20.06.2013 г., като се изиска от Главния секретар и справка от личното кадрово досие на прокурор Гиргинов.

18. ОТНОСНО: Предложение за смяна на технически сътрудник на проект „Подобряване на квалификацията на членовете на ВСС и служителите на администрацията на ВСС”.

КОМИСИЯ „МЕЖДУНАРОДНА ДЕЙНОСТ”
Р Е Ш И:

18.1. Предлага на ВСС да измени решението си по протокол № 53/13.12.2012 г., доп. т. 25, като за технически сътрудник по проект „Повишаване на квалификацията на членовете на ВСС и служителите на администрацията на ВСС” определи Александър Мутафчийски – външен консултант в BSPF, на мястото на Мартин Величков - мл. експерт-юрисконсулт в дирекция „Международна дейност” в АВСС.
18.2. Точката да бъде включена като допълнителна точка за заседанието на ВСС на 20.06.2013 г.

19. ОТНОСНО: Доклад от Магдалена Лазарова – член на Висшия съдебен съвет и Димитър Узунов – член на Висшия съдебен съвет относно участие в VIII-та Международна конференция на Регулаторните съдебни органи на Балканския регион, 6-7 май 2013 г. в гр. Рим, Италия.

КОМИСИЯ „МЕЖДУНАРОДНА ДЕЙНОСТ”
Р Е Ш И:

19.1. Приема за сведение доклада от Магдалена Лазарова – член на Висшия съдебен съвет и Димитър Узунов – член на Висшия съдебен съвет относно участие в VIII-та Международна конференция на Регулаторните съдебни органи на Балканския регион, 6-7 май 2013 г. в гр. Рим, Италия.
19.2. Докладът да се представи на следващото заседание на Висшия съдебен съвет на 27.06.2013 г. за запознаване.
19.3. Възлага на Валери Михайлов – директор дирекция „Информационни системи” да публикува доклада на Интернет страницата на ВСС - Раздел - Международно сътрудничество - Регулаторни съдебни органи на Балканския регион.

ПРЕДСЕДАТЕЛ 
НА КОМИСИЯТА:
					     	 СОНЯ НАЙДЕНОВА

Експертен сътрудник:
Директор на дирекция
„Международна дейност”
Хр. Тодорова

Технически сътрудник:
М. Георгиева